[47% OFF] 2019 Shouting Kid Letter Graphic Print Fleece Kangaroo Pocket Hoodie In PURPLE AMETHYST | ZAFUL Philippines
Men Print HoodieSleeve ClothChristmas Pattern HoodieEthnic HoodySports SweatshirtPocket CapDrawstr Neck HoodieHood TieLayer HoodieFleece Hoodie 11 in hof oor openbare geweld in Mosselbaai | Netwerk24
Deur Jackie Kruger 14 Mei 2020 17:02
Elf mense het Donderdag in die landdroshof in Mosselbaai verskyn op aanklagte van openbare geweld en die oortreding van munisipale infrastruktuurwetgewing.
Dit volg op voorvalle van openbare geweld wat Woensdag in dele van Mosselbaai voorgekom het weens ontevredenheid oor die verspreiding van kospakkies.
Kapt. Malcolm Pojie, polisiewoordvoerder, sê Woensdag omstreeks 14:00 het ’n groep van ongeveer 50 gemeenskapslede in Sansonstraat in Da Gamaskop byeengekom om hul ontevredenheid te laat blyk oor die verspreiding van kospakkies.
Hulle het geëis dat die mense vrygelaat word wat vroeër die dag in hegtenis geneem is.
“Die skare het oproerig geraak en die hulp van die polisie se eenheid vir openbare orde is ingeroep om die skare onder beheer te kry.”
Volgens hom moes die polisie noodgedwonge skokgranate gebruik om die oproeriges uiteen te jaag. Agt mense, onder wie ’n 16-jarige wat later vrygelaat is, is in hegtenis geneem.
“Woensdag omstreeks 22:00 het van dieselfde groep weer bymekaargekom en ander gemeenskapslede in Mayixhalestraat in Kwanonqaba gemobiliseer,” sê Pojie,
“Hulle het geëis dat die mense vrygelaat word wat vroeër die dag in hegtenis geneem is. Hulle het die polisie met klippe bestook en brande in die pad gestig. Daarna het hulle in die gemeenskap inbeweeg en probeer om verskeie spazawinkels te plunder, maar is deur die polisie, die verkeers- en die wetstoepassingsafdeling verhoed.”
Nadat ’n groep na Louis Fourie-weg beweeg en klippe na voertuie begin gooi het, is die pad vir sowat vyf uur gesluit. Tydens die voorval is nog vier mense in hegtenis geneem.
Pojie sê die situasie word steeds as plofbaar beskou en die eenheid vir openbare orde monitor die gebied.
Meer oor: Mosselbaai | Inperkingsregulasies | Openbare Geweld | Kos | Inperking | Armoede
Solidariteitsfonds help 230 000 gesinne, maar NRO’s nie beïndruk
‘Ek teken soms om te vergeet dat ek honger is’
Community Chest help duisende huishoudings in nood